CELEX: 62008CA0044
Language: da
Date: 2009-09-10 00:00:00
Title: Sag C-44/08: Domstolens dom (Fjerde Afdeling) af 10. september 2009 — Akavan Erityissalojen Keskusliitto AEK ry m.fl. mod Fujitsu Siemens Computers Oy (anmodning om præjudiciel afgørelse fra Korkein oikeus — Finland) (Præjudiciel forelæggelse — direktiv 98/59/EF — tilnærmelse af medlemsstaternes lovgivninger vedrørende kollektive afskedigelser — artikel 2 — beskyttelse af arbejdstagerne — information af og konsultation med arbejdstagerne — koncern — moderselskab — datterselskab)

7.11.2009   
            
            
               DA
            
            
               Den Europæiske Unions Tidende
            
            
               C 267/15
            
         Domstolens dom (Fjerde Afdeling) af 10. september 2009 — Akavan Erityissalojen Keskusliitto AEK ry m.fl. mod Fujitsu Siemens Computers Oy (anmodning om præjudiciel afgørelse fra Korkein oikeus — Finland)
   (Sag C-44/08) (1)
   
   (Præjudiciel forelæggelse - direktiv 98/59/EF - tilnærmelse af medlemsstaternes lovgivninger vedrørende kollektive afskedigelser - artikel 2 - beskyttelse af arbejdstagerne - information af og konsultation med arbejdstagerne - koncern - moderselskab - datterselskab)
   2009/C 267/26
   Processprog: finsk
   
      Den forelæggende ret
   
   Korkein oikeus
   
      Parter i hovedsagen
   
   
      Sagsøger: Akavan Erityissalojen Keskusliitto AEK ry m.fl.
   
      Sagsøgt: Fujitsu Siemens Computers Oy
   
      Sagens genstand
   
   Anmodning om præjudiciel afgørelse — Korkein oikeus — fortolkning af artikel 2, 3 og 4 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225, s. 16) — fastlæggelse af det tidspunkt, hvor der opstår forpligtelse for et datterselskab til at iværksætte konsultationer med arbejdstagerrepræsentanter — planer eller afgørelser truffet inden for en koncern vedrørende ændringer af aktiviteterne i et af koncernens datterselskaber
   
      Konklusion
   
   
               1)
            
            
               Artikel 2, stk. 1, i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser skal fortolkes således, at arbejdsgiverens pligt til at indlede konsultationer med arbejdstagernes repræsentanter opstår, når der i en koncern er truffet beslutninger af strategisk karakter eller vedrørende driftsmæssige ændringer, som tvinger arbejdsgiveren til at påtænke eller planlægge kollektive afskedigelser.
            
         
               2)
            
            
               Tidspunktet for, hvornår arbejdsgiverens forpligtelse til at indlede konsultationer vedrørende påtænkte kollektive afskedigelser opstår, afhænger ikke af, om arbejdsgiveren er i stand til forinden at meddele arbejdstagernes repræsentanter alle de krævede oplysninger i henhold til artikel 2, stk. 3, første afsnit, litra b), i direktiv 98/59.
            
         
               3)
            
            
               Artikel 2, stk. 1, i direktiv 98/59, sammenholdt med samme direktivs artikel 2, stk. 4, første afsnit, skal i forhold til en koncern bestående af et moderselskab og et eller flere datterselskaber fortolkes således, at forpligtelsen til at indlede konsultationer med arbejdstagernes repræsentanter påhviler det datterselskab, der er arbejdsgiver, når dette datterselskab, inden for hvilket der vil kunne foretages kollektive afskedigelser, er fastlagt.
            
         
               4)
            
            
               Artikel 2, stk. 1, i direktiv 98/59, sammenholdt med direktivets artikel 2, stk. 4, skal i forhold til en koncern fortolkes således, at konsultationsproceduren skal være afsluttet af det datterselskab, som de kollektive afskedigelser vedrører, før datterselskabet i givet fald efter ordre fra moderskabet kan opsige de arbejdstagere, som berøres af disse afskedigelser.
            
         
      (1)  EUT C 107 af 26.4.2008.